ร้านประจักษ์ เป็ดย่างบางรัก เปิดตั้งแต่ปี 1909 ตอนนี้ 105 ปีพอดีครับ ร้านนี้ไม่มีที่จอดรถนะครับ มารถไฟฟ้าจะสะดวกสุด ส่วนตัวใช้ไปจอดรถที่โรบินสันบางรักครับ

ร้านเป็นห้องแถวห้องเดียว ติดแอร์ครับ ผนังสองข้างเต็มไปด้วยบทความต่างๆเกี่ยวกับทางร้านครับ พอสั่งเสร็จ พนักงานจะเดินเอา ช้อน-ตะเกียบ ห่อทิชชู่บางๆ (ซึ่งห่อไม่หมด) มาวางบนโต๊ะ ส่วนในแก้วน้ำแข็งเปล่า ผมเจอสิ่งมีชีวิตปริศนา 1 ตัวครับ ทำให้รู้สึกว่าร้านนี้น่าจะปรับปรุงเรื่องอนามัยครับ

ที่สั่งวันนี้คือ บะหมี่แห้ง หมูแดง-เป็ดย่าง เส้นบะหมี่เหนียวนุ่ม เป็ดย่างเนื้อนุ่มใช้ได้ ส่วนหมูแดงค่อนข้างแห้งครับ น้ำราดที่นี่รสชาติหนักไปทางหวาน ซึ่งส่วนตัวไม่ค่อยชอบครับ แต่ข้อดีคือให้เยอะดีครับ

ปล. ร้านนี้มีสาขาย่อยคือ century by prachak ซึ่งผมว่ารสชาติถูกจริตมากกว่าครับ

ราคา: ชามละ 60 บาท น้ำขวดละ 15 บาทครับ

สรุป: 2.5 ดาวครับ